Raadiolained

Raadiolained on elektromagnetkiirgus  lainepikkusega 1 mm kuni 10 km. Sellistele lainepikkustele vastab raadiosageduste vahemik 30 kHz kuni 300 GHz (gigahertsi).

Raadiolainete lühemalaineline osa lainepikkusega 1 mm kuni 1 m (võnkesagedused 300 MHz kuni 300 GHz) on tuntud ka mikrolainete nime all.

Raadiolained võivad olla looduslikud või tehnilised.

Looduslike raadiolainete allikaks on atmosfääris toimuvad elektrilised nähtused(äike) ja samuti kosmilised kehad, näiteks päike (tähed), planeedid, galaktikad, metagalaktikad.
 
Raadiolaineid rakendatakse raadiosignaalide edastamiseks raadiosides, mobiilsides, ringhäälingus, raadiolokatsioonis, raadionavigatsioonis, raadiospektroskoopias, raadioastronoomias ja mujal.

Lainepikkuse ja sageduse vaheline seos
Raadiolainete pikkust λ (kreeka täht lambda) seob nende sagedusega f  valem 
 f × λ = 300 000 000 m/s,
kus 
 f on sagedus hertsides,
 λ on lainepikkus meetrites,
300 000 000 m/s on valguse kiirus vaakumis (kõigis muudes levikeskkondades on see kiirus väiksem).

Sageduse ja lainepikkuse ümberarvutamise näiteid:
kui sagedus  f  on megahertsides (MHz) ja lainepikkus  λ  meetrites (m), siis
  ja    näiteks sagedusele 100 MHz vastab lainepikkus  
kui sagedus  f on megahertsides (MHz) ja lainepikkus  λ  detsimeetrites (m), siis
  ja    näiteks sagedusele 500 MHz vastab lainepikkus  
kui sagedus  f  on gigahertsides (GHz) ja lainepikkus  λ  sentimeetrites (cm), siis 
  ja    näiteks sagedusele 15 GHz vastab lainepikkus  
kui sagedus  f on gigahertsides (GHz) ja lainepikkus  λ millimeetrides (mm), siis
  ja    näiteks sagedusele 50 GHz vastab lainepikkus

Raadiolainete liigitus

Lainepikkuste ajaloolistest nimetustest
20. sajandi algul jaotati raadiolained lähtuvalt tol ajal  raadiosignaalide edastamiseks kasutatavatest lainepikkustest pikk-, kesk-, lühi- ja ultralühilaineteks: 
pikklained 1‒10 km, lühend LW (ingl k Long Wave), vastavalt madalsagedused 30‒300 kHz, lühend LF (ingl k Low Frequency); 
kesklained 100‒1000 m, lühend MW (Medium Wave), vastavalt kesksagedused 0,3‒3 MHz, lühend MF (Medium Frequency);
lühilained 10‒100 m, lühend SW (Short Wave), vastavalt kõrgsagedused 3‒30 MHz, lühend HF (High Frequency)
ultralühilained 1‒10 m, lühend ULL (nt saksa k UKW Ultrakurzwelle), vastavalt kõrgsagedused 30‒300 MHz, lühend VHF (Very High Frequency)

Edaspidi jäid pikk-, kesk-, lühi- ja ultralühilaine ainult vastavate ringhäälingu lainealade nimetusteks.

Vaata ka
Elektromagnetlainete spekter
Mikrolained
Polarisatsioon
Raadiosagedus

Välislingid
 Conversion radio frequency to wavelength and vice versa

Kiirgus
Raadio